літі́и стіхи̂ры, гла́съ а҃: ́те, празднолю́бцы, дне́сь, ли́къ совокупи́вше благоче́стнѡ торжеству́емъ вели́кагѡ ѻц҃а̀, всемі́рнагѡ свѣти́льника, пресла́вную и честну́ю па́мять, и сла́внѡ почти́мъ, глаго́люще: ра́дуйся, ѳеодо́сіе, преподо́бныхъ и пра́ведныхъ єдинокро́вниче: ра́дуйся, честны́хъ ѻтє́цъ пресвѣ́тлый по́лкъ совокупи́вый: ра́дуйся, служи́телю и строи́телю вѣ́рный ѻби́тели бж҃ія мт҃ре, є́йже изря́дный соста́вилъ єсѝ хра́мъ въ сла́ву бж҃ію, въ не́мже пою́ще, мо́лимъ тя̀: молѝ, изба́вити на́съ ѿ вся́кагѡ искуше́нія и бѣ́дъ, и ва́рварскагѡ наше́ствія, и спастѝ ду́шы на́шя